14/03/2016 | Administración LocalMunicipal
Oroso
Aprobación definitiva modificación puntual nº 5 PXOM Oroso

No Diario Oficial de Galicia núm.19 do 29/01/2016 publícase o Decreto 6/2016, do 8 de xaneiro de 2016 polo que se aproba definitivamente a modificación puntual núm.5 do Plan Xeral de Ordenación Municipal (enlace AP 9) do Concello de Oroso (A Coruña). Publícase a normativa e ordenanzas modificadas (artigo 92 da Lei 9/2002, do 30 de decembro, de ordenación urbanística e de protección do medio rural de Galicia e artigo 70 da Lei 7/1985, do 2 de abril, reguladora das bases do réxime local) Como resultado dos cambios introducidos ao documento orixinal de Plan Xeral, xorde nova documentación que complementa á existente e mesmo modifícase a existente sendo substituída pola que agora se presenta: PLANOS DE INFORMACIÓN: F-07-01 O Barreiro. Escala 1/3.000. (DIN-A3) A-07-01 O Barreiro. Escala 1/3.000. (DIN-A3) F-07-01b O Barreiro (común). Escala 1/3.000. (DIN-A3) A-07-01b O Barreiro (común). Escala 1/3.000. (DIN-A3) F-07-10 Vilanova. Escala 1/3.000. (DIN-A3) A-07-10 Vilanova. Escala 1/3.000. (DIN-A3) F-07-11 O Alto de Vilanova. Escala 1/3.000. (DIN-A3) A-07-11 O Alto de Vilanova. Escala 1/3.000. (DIN-A3) F-07-11b O Alto de Vilanova. Escala 1/3.000. (DIN-A3) A-07-11b O Alto de Vilanova. Escala 1/3.000. (DIN-A3) PLANOS DE ORDENACIÓN: Ficha acción SXV-18 Ficha da acción SXEL-17 PLANOS DE INFORMACIÓN: IX-02 Rede Viaria. Escala 1/25.000 IX-12 Fraxilidade Ambiental. Escala 1/25.000 PLANOS DE ORDENACIÓN: O-2 Estrutura xeral do territorio. Escala 1/5.000 A-2 Sistemas e Accións previstas. Xestión do Solo. Escala 1/5.000 NR-28 Vilanova-O Alto de Vilanova. Escala 1/3.000. (DIN-A3) NR-28b Vilanova-O Alto de Vilanova. Escala 1/3.000. (DIN-A3) NR-29 O Barreiro. Escala 1/3.000. (DIN-A3) U-O-1a Sigüeiro. Zonificación. Escala 1/2.000 U-O-1b Sigüeiro. Zonificación. Escala 1/2.000 SOLO URBANIZABLE PROVINTE DO PLANEAMENTO ANTERIOR Con motivo da eliminación de determinados ámbitos de solo urbanizable non delimitado, en particular os denominados Tipo I, e con motivo da ampliación dos sistemas xerais de espazos libres na procura de compensar a perda de sistema local de espazo libre do Polígono Industrial de Sigüeiro, procédese a modificar e adaptar o texto do artigo 9.3.3. da Normativa do Plan: ARTIGO 9.3.3. CONDICIÓNS URBANÍSTICAS E DETERMINACIÓNS DOS PLANS DE SECTORIZACIÓN.1. DETERMINACIÓNS XERAIS As determinacións que conterán os plans de sectorización, son as enumeradas no artigo 66 da Lei 9/2002 (LOUPMRG). Tendo en conta o alto grao de liberdade e flexibilidade que ofrece este tipo de solo, os Plans de Sectorización deberán atender, con especial observancia, ós seguintes aspectos: - As propostas deberán ser xustificadas en función da estrutura xeral do plan e dos intereses municipais. - Deberase xustifica-la correcta conexión da nova urbanización coas redes existentes, comprobando que estas non resultaran saturadas coa operación. O Concello poderá esixir, neste sentido, a modificación de parte das redes existentes, co fin de non producirse estas sobrecargas. - Cada ámbito de desenvolvemento proposto deberá estar en contacto, ó menos, cun elemento viario cualificado como sistema xeral polo presente Plan Xeral. Dito viario servirá como soporte de acceso puntual sen que se admita a súa utilización como soporte directo das edificacións. Para ámbitos de desenvolvemento cunha superficie maior a 50.000 m² esixirase máis dunha conexión coa rede xeral viaria. Cando un ámbito de desenvolvemento teña varias posibilidades de acceso, con viarios de distinta categoría, establecerase o seguinte orden xerárquico de prioridade de enlace: 1º Vías tipo IV 2º Vías tipo III 3º Vías tipo II Segundo a clasificación establecida no artigo 2.1.1 da Normativa. - Estudiarase a relación entre a proposta e os asentamentos ou núcleos existentes próximos de maneira que exista unha completa integración. De igual forma, as propostas deberanse de adaptar ás condicións naturais do lugar. O Concello poderá esixir un estudio das carencias en dotacións e equipamento dos núcleos do entorno, co fin de realiza-las oportunas cesións a cargo da nova unidade. O Concello poderá esixir fianzas de garantía. O Plan de Sectorización establecerá a forma de facelas efectivas co fin de cumpri-las obrigacións e compromisos establecidos. - A proposta de delimitación dun plan de sectorización conterá un ámbito territorial completo e coherente co medio físico, axustándose ós elementos estruturais como o viario do sistema xeral así como os elementos físicos do territorio: parcelario, cómaros, arroios, etc. Os plans de sectorización terán unha superficie mínima de 20.000 m². Non se permitirá que mediante a delimitación dun ámbito queden bolsas de solo residuais ou encaixadas entre outras clases de solo sen posibilidade de desenvolver. O presente Plan Xeral identifica dous tipos de ámbitos de Solo Urbanizable Non Delimitado, tendo en conta a súa situación xeográfica e de relación co resto da estrutura xeral territorial. Unha área identificada como Tipo II sitúase ao oeste de Sigüeiro, estruturada en torno á estrada da estación. A áreas identificadas como Tipo III constitúen a futura extensión urbana tomando o eixe da estrada da Garabanxa (CP-3801). Preténdese con iso ordenar o crecemento espontáneo acontecido nos últimos anos no lugar de Penateixa, vinculándoo á malla urbana de Sigüeiro.2. CONDICIÓNS DE TIPOLOXÍA, USO E APROVEITAMENTO Todo o Solo Urbanizable Non Delimitado clasificado polo Presente Plan Xeral é de uso global residencial, en categoría 1ª e tipoloxía de vivenda unifamiliar illada. Para outros usos permitidos e complementarios aplicarase o réxime de compatibilidade exposto na táboa do Anexo I. Prohíbese expresamente o uso residencial na categoría 2ª ou calquera tipoloxía edificatoria asimilable ás vivendas colectivas propias das zonas urbanas. Establécese unha altura máxima de 7 metros (B+1), coa posibilidade de aproveita-lo espazo baixo cuberta sempre e cando se compute a súa edificabilidade a partir dunha altura de 1,50 m. A forma da cuberta, así como dos elementos permitidos por riba da altura máxima, cumprirán o establecido no artigo 3.2.4. para Cubertas Integradas no Medio Rural. Permítese a construción de sotos e semisotos nos termos expostos no Título III sobre medición de alturas. A densidade máxima de vivendas non poderá supera-lo valor de 10 vivendas/Ha. Limítase a edificabilidade a 0,15 m²/m². 3. CRITERIOS DE DESEÑO Na ordenación prevista polos plans de sectorización prevalecerán os criterios de integración e respecto polo medio físico e natural existente. O deseño da rede viaria adaptarase á topografía, respectándose elementos tradicionais como camiños antigos, valados, cómaros ou calquera outro elemento característico do territorio rural. As zonas de maior interese ambiental como fragas e ribeiras, no caso de existiren, serán respectadas e incorporadas como parte integrante dos espazos libres. Os criterios de urbanización do viario e superficies pavimentadas serán racionais, evitando o abuso de superficies e pavimentos duros. A natureza e os espazos axardinados deberán integrarse na urbanización. Os plans de sectorización incluirán a obrigación de plantar especies arbóreas autóctonas ou naturalizadas de Galicia nas parcelas privadas, na seguinte proporción mínima: - 2 exemplares cada 50 m² de parcela libre de construción, para especies cun máximo de 5 metros de altura final. - 1 exemplar cada 50 m² de parcela libre de construción, para especies de altura superior ós 5 metros.4. RESERVAS PARA SISTEMAS XERAIS Os Plans de Sectorización deberán realiza-las reservas de solo para seren destinadas a sistemas xerais de titularidade pública independentemente das reservas para dotacións locais regulamentariamente establecidas, e que como mínimo responderán ás seguintes proporcións: - 15 m² por cada 100 m² edificables de uso residencial destinados a sistema xeral de espazos libres e zonas verdes. - 5 m² por cada 100 m² edificables de uso residencial destinados a sistema xeral de equipamento de interese público e social. O Plan de Sectorización sinalará estas reservas nos lugares máis adecuados para satisface-las necesidades do conxunto da poboación, en condicións óptimas de accesibilidade, funcionalidade e integración, de modo que non se sitúen en zonas marxinais ou residuais. Mais o anterior, no caso particular do ámbito Tipo II, establécese a determinación de incorporar como sistema xeral de espazo libre, os terreos situados ao carón do Río Tambre, entre a estación depuradora e a ponte da autoestrada, consonte indentifican os planos de ordenación como acción SXEL-17. Este espazo, que ten a clasificación de solo rústico de especial protección de espazo natural, será obxecto de adscrición á área de reparto que, no seu momento se delimite no proceso de elaboración e tramitación do correspondente Plan de sectorización.5. CONDICIÓNS DE URBANIZACIÓN, CONEXIÓN COS SISTEMAS XERAIS Como norma xeral, os plans de sectorización deberán determina-los elementos e redes exteriores de infraestruturas sobre os que se apoie a actuación, debendo garantirse un adecuado enlace coas redes viarias e de servizos integrantes da estrutura fundamental. Os enlaces viarios das futuras urbanizacións coa rede viaria xeral realizaranse mediante interseccións tipo rotonda, a non ser que, tras informe da administración titular da estrada, se indique outra solución. En calquera caso, terán prioridade as accións viarias previstas polo Plan Xeral para resolve-los enlaces co Solo Urbanizable Delimitado. Oroso, 16 de febreiro de 2016 O alcalde, Manuel Mirás Franqueira